મુખ્યમંત્રી શ્રીમતી આનંદીબેન પટેલે આજે આદિજાતિ બહુલા મહિસાગર જિલ્લાના લુણાવાડા ખાતે મધ્ય ગુજરાતના બોટાદ અને અમદાવાદ જિલ્લાઓના મેગા કૃષિ મહોત્સવને દબદબાભેર ખુલ્લો મૂકયો ત્યારે ઉપસ્થિત હજજારો કૃષકોએ આ અવસરને તાળીઓના ગડગડાટથી વધાવી લીધો હતો. મુખ્યમંત્રીશ્રીએ આ પ્રસંગે યોજાયેલાં પશુ આરોગ્ય મેળાને ખુલ્લો મૂકી શીંગડાના કેન્સરથી પીડાતા એક વૃષભ પર થતી જટિલ શસ્ત્રક્રિયા નિહાળી હતી. તેમણે મધ્ય ગુજરાતની વિવિધ સંસ્થાઓ દ્વારા આયોજિત કૃષિમેળા સહ પ્રદર્શનનું નિરીક્ષણ કર્યુ હતું તેમજ દરેક સ્ટોલ પર સૂક્ષ્મ પૂછપરછ કરીને જરૂરી દોરવણી આપી હતી.